Document ID: /roh_data/filtered/fineweb-2-filterrobots_roh.jsonl.gz/10295

Che la Panera sto vegnir derschida è gia cler dapi l'onn passà. Lura aveva il pign entschet a setgar. Plirs selviculturs avevan attestà ch'il pign na possia betg pli vegnir salvà. Or da motivs da segirtad ha la vischnanca da Glion perquai decidì da derscher la Panera.
52 meters auta è ella stada, la Panera. Veglia er'ella tranter 250 e 350 onns, tscherts manegian ch'ella saja stada anc pli veglia. Cler è dentant ch'ella era in vaira gigant ed ha fascinà gia dapi generaziuns.
Il num deriva da la furma
Paneras èn indrizs ch'ins aveva pli baud en Surselva per pender si ils pauns per schanegiar els da las mieurs. Sch'ins guarda da sut si sin la Panera fa la roma endament quest cundriz.